**Vzorec Pogodbe o sodelovanju med**

**prijaviteljem (vodilni partner) in partnerji**

Upravičenci lahko predlagajo za sofinanciranje operacije, ki jih bodo izvedli sami ali s partnerji. Partner je lahko drug upravičenec, ki v operaciji aktivno sodeluje in delno pokriva stroške operacije (je plačnik stroškov).

V primeru skupne vloge je potrebno k vlogi priložiti pogodbo o sodelovanju med prijaviteljem (vodilni partner) in partnerji.

***Vzorec pogodbe o sodelovanju***

Prijavitelj (vodilni partner) **……………………………………………… (naziv prijavitelja, naslov)**, matična št. ………………………., davčna št. ……………………., ki ga zastopa ………………….. (v nadaljevanju **prijavitelj**)

in

**……………………………………. (naziv partnerja, naslov),** matična št. …………………………………… davčna št. …………………………, ki ga zastopa ………………………………………… (v nadaljevanju **partner 1**)

in

**……………………………………. (naziv partnerja, naslov),** matična št. ……………………………………., davčna št. …………………..……, ki ga zastopa ………………………………………… (v nadaljevanju **partner 2**)

(***po potrebi dodajte partnerje***)

Sklepata/jo

**KONZORCIJSKO POGODBO O SODELOVANJU**

**PRI IZVEDBI OPERACIJE**       **V OKVIRU**

**STRATEGIJE LOKALNEGA RAZVOJA, KI GA VODI SKUPNOST**

1. **člen**

**(uvodne ugotovitve)**

1. Stranke pogodbe uvodoma ugotavljajo in si priznavajo:

* da so vodilni partner in partnerji zasnovali in pripravili predlog operacije       (naziv operacije), ki ga je vodilni partner prijavil na JAVNI POZIV za izbor operacij za uresničevanje ciljev Strategije lokalnega razvoja LAS Pri dobrih ljudeh 2020 v letu 2019 za sredstva iz Evropskega sklada za regionalni razvoj (v nadaljevanju operacija),
* da so vodilni partner in vsi partnerji seznanjeni s predlogom operacije, kar zajema tudi seznanjenost vsake od pogodbenih strank z načrtovanimi aktivnostmi vseh ostalih pogodbenih strank ter finančnim okvirjem za izvedbo teh aktivnosti,
* da so vodilni partner in vsi partnerji seznanjeni s pravili javnega poziva.

1. Stranke pogodbe sklepajo to pogodbo z namenom ureditve medsebojnih pravic in obveznosti glede izvedbe operacije in z namenom jasne opredelitve načrtovanih aktivnosti vseh pogodbenih strank ter finančnega okvirja teh aktivnosti.
2. V primeru, da je ta pogodba v kakšnem delu v nasprotju s predpisi, ki zavezujejo vodilnega partnerja ali partnerje, ali če to postane zaradi spremembe predpisa po sklenitvi te pogodbe, se v tem delu neposredno uporablja veljaven predpis, pogodba pa je neveljavna samo v neskladnem delu.
3. **člen**

**(določitev vodilnega partnerja in njegove naloge)**

1. Stranke pogodbe za vodilnega partnerja operacije določajo       (naziv),       (naslov), ki se s podpisom te pogodbe s to vlogo strinja.
2. Vodilni partner bo:

* po prijavi predloga operacije na javni poziv storil vse potrebno za pridobitev zadostnih finančnih sredstev (npr. se pravočasno odzval na pozive k dopolnitvi ali razjasnitvi s strani LAS ali drugih organov),
* po pridobljeni odločbi o sofinanciranju operacije bo vodilni partner v imenu vseh partnerjev konzorcija imenovan za upravičenca do sredstev,
* pri izvajanju operacije zastopal ostale partnerje v konzorciju in odgovarjal pristojnemu organu za izvedbo operacije,
* vodil in koordiniral operacijo,
* sodeloval s partnerji glede izvedbe načrtovanih aktivnosti operacije,
* spremljal izvajanje aktivnosti partnerjev,
* celostno spremljal izvajanje operacije in skrbel, da bo njena izvedba skladna s pričakovanji financerja operacije, z javnim razpisom, s predpisi, ki urejajo izvajanje operacije ter da bo dosegla zastavljene cilje,
* opozarjal partnerje na morebitne nepravilnosti pri izvajanju operacije,
* informiral partnerje o izvajanju operacije in okoliščinah, pomembnih za operacijo,
* po izvedbi operacije v skladu s predpisi in javnim pozivom poskrbel za oddajo zahtevka za povračilo stroškov aktivnosti operacije, ki jih je izvedel sam in ki so jih izvedli partnerji,
* v skladu s predlogom operacije zagotovil sredstva za izvedbo svojih aktivnosti operacije, ki niso krite iz sredstev predmetnega javnega poziva ali kako drugače zagotovil, da se te aktivnosti izvedejo (zagotovitev lastnega deleža sofinanciranja),
* svoje naloge in aktivnosti po tej pogodbi izvedel skrbno, pravočasno, gospodarno in v skladu s pravili stroke ali običaji,
* opravil vse druge naloge, kot izhajajo iz predpisov, ki zavezujejo vodilnega partnerja operacije po tej pogodbi,
* opravil vse aktivnosti operacije, ki se nanašajo nanj, kot so razvidne iz vloge, ki je njen sestavni del, in v časovnih okvirjih ter na način določen v tej prilogi in
* opravil vse druge aktivnosti iz vloge**,** ki se nanašajo na vodilnega partnerja.

1. **člen**

**(obveznosti partnerjev)**

Vsak partner bo:

* po prijavi predloga operacije na javni poziv sodeloval z vodilnim partnerjem za pridobitev zadostnih finančnih sredstev (npr. se pravočasno odzival na poziv k dopolnitvi ali razjasnitvi s strani LAS ali drugih organov),
* upošteval navodila vodilnega partnerja glede vodenja in koordinacije operacije,
* sodeloval z vodilnim partnerjem in drugimi partnerji pri izvedbi operacije,
* omogočil vodilnemu partnerju spremljanje svojih aktivnosti operacije,
* izvedel aktivnosti operacije, za katere je odgovoren, v skladu s pričakovanji financerja operacije, z javnim razpisom, s predpisi, ki urejajo izvajanje operacije ter na način, da bo operacija dosegla zastavljene cilje,
* na opozorilo vodilnega partnerja odpravil nepravilnosti pri izvajanju operacije, ki se nanašajo nanj,
* po izvedbi operacije v skladu s predpisi in javnim razpisom posredoval vodilnemu partnerju vso potrebno dokumentacijo, ki jo ta potrebuje za oddajo zahtevka za povračilo stroškov aktivnosti operacije, ki jih je izvedel,
* ažurno obveščal vodilnega partnerja o kakršnihkoli okoliščinah ali spremembah, ki vplivajo ali bi lahko vplivale na izvajanje te pogodbe ali na njegovo zmožnost izpolnjevanja te pogodbe,
* v skladu s predlogom operacije zagotovil sredstva za izvedbo svojih aktivnosti operacije, ki niso krita iz sredstev predmetnega javnega poziva, ali kako drugače zagotovil, da se te aktivnosti izvedejo (zagotovitev lastnega deleža sofinanciranja),
* svoje naloge in aktivnosti po tej pogodbi izvedel skrbno, pravočasno, gospodarno in v skladu s pravili stroke ali običaji,
* opravil vse druge naloge, kot izhajajo iz predpisov, ki zavezujejo partnerja operacije po tej pogodbi,
* opravil vse aktivnosti operacije, ki se nanašajo nanj, kot so razvidne iz vloge in v časovnih okvirjih ter na način določen v tej prilogi in
* opravil vse druge aktivnosti, potrebne za izvedbo operacije, ki se nanašajo nanj, kot so razvidne iz vloge.

1. **člen**

**(razdelitev aktivnosti in finančnih obveznosti)**

Vodilni partner in partnerji bodo izvedli vse predvidene aktivnosti operacije in krili stroške za izvedbo svojih aktivnosti. Izvedbo aktivnosti operacije (projekta) in finančne obveznosti si razdelijo na naslednji način:

|  |  |  |  |  |  |
| --- | --- | --- | --- | --- | --- |
| **Projektna aktivnost** | **Faza** | **Nosilec aktivnosti**  **(partner)** | **Upravičeni stroški**  **(v EUR brez DDV)** | **Zahtevan znesek**  **(v EUR)** | **Lastna sredstva**  **(v EUR)** |
| A1: | Faza |  |  |  |  |
| A2: | Faza |  |  |  |  |
| A3: | Faza |  |  |  |  |
| A4: | Faza |  |  |  |  |
| A5: | Faza |  |  |  |  |
| A6: | Faza |  |  |  |  |
| A7: | Faza |  |  |  |  |
| A8: | Faza |  |  |  |  |
| **SKUPAJ** |  |  |  |  |  |

Zadnji rok za dokončanje vseh aktivnosti in operacije je      .

1. **člen**

**(sredstva za izvedbo aktivnosti)**

Vodilnemu partnerju in partnerjem pripadajo za izvedbo aktivnosti po tej pogodbi sredstva iz Evropskega sklada za regionalni razvoj v višini, kot to predvideva predlog operacije in kot to potrdi LAS in pristojni organ.

Partnerji dovoljujejo vodilnemu partnerju, da vsa sredstva iz prejšnjega odstavka prejme na svoj transakcijski račun. Vodilni partner sredstva, ki jih prejme na račun partnerjev, v petih delovnih dneh od prejema nakaže partnerjem v višini, kot jim pripada. Ostala nakazila, ki bi bila potrebna med vodilnim partnerjem in partnerji se izvedejo na način, da se zagotovi izvedba vseh aktivnosti operacije in dosežejo cilji operacije.

1. **člen**

**(lastništvo)**

1. Lastnik naložbe, ki jo predvideva operacija in je razvidna iz **tabele**, postane \_\_\_\_\_\_\_\_\_\_, ki se kot podpisnik te pogodbe s tem strinja.
2. Lastnik predmeta, ki nastane v okviru operacije in je razvidna iz tabele, ki ne predstavljajo naložbe, postane vodilni partner ali partner, ki ga izdela/kupi. V primeru, da takšen predmet izdela/kupi več partnerjev, postanejo njegovi solastniki v skladu z deležem prispevka k njegovem nastanku.

|  |  |
| --- | --- |
| **Naložba/predmet** | **Lastnik naložbe/predmeta (naziv, naslov, odgovorna oseba)** |
|  |  |
|  |  |
|  |  |
|  |  |

1. Lastnik naložbe ne sme odtujiti predmeta podpore ali predmet podpore uporabljati v nasprotju z namenom, za katerega je prejel javno podporo še najmanj pet let od zadnjega izplačila podpore.
2. Lastnik naložbe mora omogočiti izvedbo kontrole na kraju samem še najmanj pet let od zadnjega izplačila podpore.
3. **člen**

**(mirno reševanje sporov)**

Pogodbene stranke se zavezujejo, da bodo morebitne spore in nesporazume, ki bi nastali v zvezi z izvajanjem te pogodbe, reševali sporazumno. Če sporazum ni mogoč, je za reševanje spora pristojno sodišče v Lendavi.

1. **člen**

**(končne določbe)**

1. Ta pogodba prične veljati, ko jo podpiše vodilni partner in vsi ostali partnerji.
2. Ta pogodba se sklepa pod odložnim pogojem, da je operacija izbrana in potrjena za financiranje na podlagi predmetnega javnega poziva in da pride do podpisa pogodbe med vodilnim partnerjem in pristojnim organom o sofinanciranju operacije. Če se ta pogoj ne izpolni, nimajo stranke te pogodbe iz te pogodbe druga do druge nobenih obveznosti.
3. Če bi se izkazalo, da je katerakoli določba te pogodbe iz kakršnihkoli razlogov neveljavna, nična ali neizvršljiva, ostanejo vse ostale določbe še naprej v veljavi.
4. Ta pogodba je sestavljena v 3 izvodih, od katerih vodilni partner prejme dva izvoda, partnerji pa po en izvod.

Vodilni partner:

      (naziv),       (naslov),       (odgovorna oseba)

Kraj: \_\_\_\_\_\_\_\_\_\_\_\_\_\_

Datum: \_\_\_\_\_\_\_\_\_\_\_\_\_

Podpis: \_\_\_\_\_\_\_\_\_\_\_\_\_\_

Partner:

      (naziv),       (naslov),       (odgovorna oseba)

Kraj: \_\_\_\_\_\_\_\_\_\_\_\_\_\_

Datum: \_\_\_\_\_\_\_\_\_\_\_\_\_

Podpis: \_\_\_\_\_\_\_\_\_\_\_\_\_\_

(***po potrebi dodajte partnerje***)